1.	Haallan himatamaa ittigaafatamummaan hin gaafachiifne ykn hin adabsiifne ragoota galmee qorannoo yakkaatiin walqabatan irraa jechuun himatamaan gochichaaf gonkumaa al-ittigaafatamaa ta’uusaa, haala dirqii gonkumaatii kan raawwate yoo ta’e, haala dirqisiisaan kan raawwate yoo ta’e ykn ofirraa ittisa seeraatiin kan raawwate ta’uu isaa ragaan gahaan osoo jiru himannoo kan dhiyeeffatu ta’uun isaa jalqaba kan caqafamuu dha.Kanaaf akka qabxii falmiitti kan ka’u SDFY kwt. 42(1)(a) abbaa alaangaa sababoota kanneeniif himannoon hin himachiisu jechuun kufaa gochuuf aangoo hin kennuuf kan jedhuu dha.Ta’us tumaa seerichaa hogguu ilaallu” himannoo dhiyeessuun kan hin danda’amne himatamaa balleessaa gochuuf ragaan gahaan kan hin jirre abbaan alangaa kan hubate yoo ta’ee dha”kan jedhu ta’ee argama.Kanaaf haallan olitti caqafaman yoo jiraatan abbaan alangaa ragaa himatamaa balleesaa gochuu danda’u ni qaba jechuun hin danda’amu. Haalli himatamaa gocha raawwateef ittigaafatamaa isa hin goone ykn hin adabsiifne jiraachuun isaa ragaa sassaabame irraa yoo hubatame himata dhiyeessuun abbaa alangaa faaydaa maal qaba?qabxiiwwan jedhan rakkoo biyyoolessaa fi hojimaata abbaa alangaa keessaatti rakkoon ilaalchaa bu’uura ta’e akka jiru agarsiisa.